Тасболат Мерекенов

Тасболат Мерекенов (1950 жылы 9 қаңтарда Талдықорған облысы Андреев ауданында туған) — қазақстандық кинопродюсер. Қазақстанның еңбек сіңірген қайраткері (2006). Парасат және Құрмет ордендерінің иегері.

 Толығырақ 
 Тасболат Мерекенов 1950 жылы 9 қаңтарда Талдықорған облысы Андреев ауданының Екпінді ауылында дүниеге келген.
 Әкесі - Мерекенов Тасболат (1924 жылы туған ). Анасы - Мерекенова Нұржамал (1928 жылы туған ).
 1976 жылы Бүкілодақтық мемлекеттік кинематография институтының экономика факультетін «Кино және телевизия экономикасы» мамандығы бойынша бітірген.
 Қазақ және орыс тілдерін біледі.
 1976 жылдан Қазақфильм киностудиясы көркем фильмдер директоры, продюсері. «Медетфильм» студиясының директоры.

 Шығармашылығы 
 С. Райбаевтың «Әнші аралдың құпиясы» (1979), А. Қарсақбаевтың «Балалық шақтың кермек дәмі» (1981), С. Апрымовтың «Соңғы аялдама» (1990), А. Шәжімбаевтың «Жансебіл» (1991), С. Тәукеловтың «Батыр Баян» (1993), А. Әмірқұловтың «Абай» (1995), С. Нарымбетов «Ләйләнің зары» (2000), Т. Теменовтың, И. Пассердің, С. Бодровтың «Көшпелілер» (2004), Д. Манабайдің «Кек» (2005), Ф. Шлендорфтың «Ұлжан» (2006), Е. Тұрсыновтың «Келін» (2007), Э. Уразбаевтың «Прыжок Афалины» (2009), Р. Әбдірашевтың «Балалық шақтың аспаны» (2010) фильмдері;
Ә. Шәжімбаевтың «Алжир» деректі фильмі (1989); Б. Ғабитовтың «Қамшы» сатирикалық киножурналы (1982) фильмдердің директоры және продюсері.

 Марапаттары 
 1970 - КСРОның «Жауынгерлік ерлігі үшін» медалі
 2001 - "Қазақстан Республикасының тәуелсізідігіне 10 жыл" медалі
 2002 - Қазақстан Республикасының Мәдениет қайраткері (атағы)
 2006 - Қазақстанның еңбек сіңірген қайраткері (құрметті атағы)
 2009 - ҚР Президентінің жарлығымен Құрмет орденімен марапатталды
 2017 - ҚР Президентінің жарлығымен Парасат орденімен марапатталды.

 Жеке қасиеттері 
 Діни көзқарасы - мұсылман.
 Саяси қайраткер рөтіндегі идеалы - Н.Ә. Назарбаев.
 Қазақстанның болашағы туралы болжамы - «Дамыған зайырлы және демократиялық мемлекет».
 Хоббиі - футбол.
 Сүйіп оқитын әдебиеті - классикалық, тарихи, ғылыми-танымдық әдебиет.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

 Дереккөздер 

Санат:Бүкілресейлік мемлекеттік кинематография институты түлектері
Санат:Қазақфильм тұлғалары